钦定古今图书集成/历象汇编/庶征典/第076卷 > 《汉书》 > 《五行志》
## 钦定古今图书集成/历象汇编/庶征典/第076卷 > 《汉书》 > 《五行志》

传曰：“淫雨伤稼穑，是为水不润下。”京房《易传》曰：“颛事
有知，诛罚绝理，厥灾水，其水也雨。”

传曰：“貌之不恭，是谓不肃，厥咎狂，厥罚恒雨。”肃，敬也。
内曰恭，外曰敬。人君行己，体貌不恭，怠慢骄蹇，则不
能敬万事，失在狂易，故其咎狂也。上慢下暴，则阴气
胜，故其罚常雨也。凡貌伤者病木气，木气病则金沴
之冲气相通也。于《易》，震在东方，为春、为木也。兑在西
方，为秋、为金也。春与秋日夜分寒暑平，是以金木之
气易以相变，故貌伤则致秋阴常雨，言伤则致春阳
常旱也。庶征之恒雨，刘歆以为《春秋》大雨也，刘向以
为大水